" ملا نصرالدین "  درگیسی‌نین ایلک سایی‌نین اوز قابیغینداکی مشهور کاریکاتورون مؤلیفی کیمی اوسکار شمرلینق هم ده  "‌ملا نصرالدین‌"-ین بدیعی اوبرازینی یاراتماقلا بو اوبرازین تکجه آذربایجاندا دئییل، بوتون شرق عالمینده قبول ائدیلمه‌سینه نایل اولور. بو جهتی خوصوصیله نظره چارپدیران ای.حبیب‌بیگلی یازیر کی،  "‌ملا نصرالدین‌"ین بدیعی اوبرازینی ایلک دفعه  و چوخ موکمل شکیلده اوسکار شمرلینق یارادیب:  "' شمرلینقین چکدیگی ملا نصرالدین پورتره‌سی اوزون ایل‌لر موختلیف سوژت‌لرله بیرلیکده آیری-آیری وضعیت‌لرده  'ملا نصرالدین‌'  درگیسینده چاپ اولونوب. شمرلینقین یوزوموندا ملا نصرالدینین مودریک‌لیگی و اوزاق‌گؤرنلیگی، یوکسک وطنداش‌لیق کئیفیت‌لری بؤیوک مهارتله جانلاندیریلیب. اونون رسم‌لرینده ملا نصرالدینین داخیلی عالمی ایله یاناشی ظاهیری علامت‌لری ده میلّی کالوریته، شرق عادت‌لرینه اویغون شکیلده تصویر ائدیلیب. بیر سؤزله، آذربایجان خالق ساتیراسی‌نین باش قهرمانی ملا نصرالدینین پورتره‌سی آلمان رسامی اوسکار شمرلینقین کشفی‌دیر‌'‌."